Ha prenet em eus  ivez La Forêt des ombres gant Thilliez.    Met dav eo din paouez un tamm prenañ levrioù evit ar poent. Dija e vin paour-razh a-benn nebeut dre se   Met dreist-holl peogwir e rankan lenn ar Barzaz Breiz a-raok an arnodennoù.. Un dre gomz ouzhpenn... Tri levr a zo da zibab dre zen, ar pezh hon eus choant, met unan a rank bezañ bet skrivet a-raok an XXvet kd. Aes... Etre ar Barzaz hag Emgann Kergidu, dibabet em eus buan ! Met diaes eo da lenn. Ur vaouez hag a studi ar Barzaz er CRBC a lâr e vez al levr-mañ e holl familhoù Breizh pe dost, met neus ket kalz tud hag o deus lennet anezhañ. En he studiadenn e vez kavet ur frazenn gwir-tre da aoueziañ perak : un livre sacré mais illisible. Ha gwir eo, evit an holl ar Barzaz a zo AL levr ! Doujañs a zo e-leizh ! Met gant piv eo bet lennet ?  Marteze (sur a-walch) ne lennin ket pep tra dun taol en ur miz   (amzer vo ganin em puhez   ).  Va daou dibab all a zo Argantael gant Abeozen (dav eo din ober enklaskoù war ar mare, diwar ar bolitikerezh, ne meus komprenet netra   ). Ansav a ran, leñvet em eus er fin. Ha leñvet mat   Ken trist eo gwelet an den o welet e vignonez hag o vugel o vervel... Ansav a ran ivez ne meus biskoazh lennet al levr er skolaj   , ne blije ket din tamm ebet an istor dar mare-mañ (el lise ne blije ket din abalamour dar chelenner). An eil dibab a zo An ti a drizek siminal gant Roparz Hemon. Ul levr dispar. Ar gwir a zo dibab ul levr aes ma vez ul levr diaes en daou all, evidon : ar Barzaz evel-just.  Setu, kontet ma vuhez studierez... Noz vat deoch holl !  Nemet un draig da lakaat achanoch da fuloriñ : ar vakañsoù eo evidon abaoe kreisteiz hiziv (va chelenner neo ket amañ digwener, ha ne meus kentel ebet dar yaou) !!!